Wayne Gretzky begynte sin profesjonelle karriere med Indianapolis Racers i World Hockey Association (WHA) i 1978. Han ble solgt til Edmonton Oilers i 1978–79 og begynte sin karriere i National Hockey League (NHL) da Edmonton Oilers flyttet opp fra WHA til NHL i 1979-80-sesongen. Gretzky trollbandt fansen dette første året, og scoret 137 poeng, men vant ikke Art Ross-trofeet (til sesongens toppscorer) ettersom Marcel Dionne hadde ett mål mer. Men 18-åringen fikk Hart Memorial-trofeet som den mest verdifulle spilleren i NHL.